**KUTSESTANDARD**

**Puhastusteenindaja, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |  |
| --- | --- | --- |
| **Kutsenimetus** | | **Eesti kvalifikatsiooniraamistiku (EKR) tase** |
| Puhastusteenindaja, tase 3 | | 3 |
|  | |  |
| **Võimalikud spetsialiseerumised ja nimetused kutsetunnistusel** | | |
| **Spetsialiseerumine** | **Nimetus kutsetunnistusel** | |
| Eripuhastustööd | Eripuhastustöötaja, tase 3 | |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Puhastusteenindaja tööks on erinevate töö- ja elukeskkondade puhastamine ja hooldamine. Puhastusteenindaja tunneb määrdumise ja saastumise põhjuseid, pinnakattematerjale,  oskab kasutada ökonoomselt ning tervist ja keskkonda säästvalt koristusaineid, -tarvikuid, seadmeid, masinaid, abi- ja isikukaitsevahendeid.  Puhastusteenindaja töötab juhiste järgi kas iseseisvalt või meeskonnas.  Puhastusteeninduse kutsealal on võimalik spetsialiseeruda eripuhastustöötajaks.  Kutse eeldab valmisolekut töötada osalise tööajaga, samuti puhkepäevadel, riiklikel pühadel, varahommikusel, hilisõhtusel või öisel ajal. Töökeskkonna eripärast lähtuvalt võidakse kokku puutuda füüsikaliste (nt tuuletõmbus, raskuste teisaldamine), keemiliste (nt koristusained) ja bioloogiliste (nt mikroorganismid) ohuteguritega. |
| Ettepanekud/kommentaarid: |
| **A.2 Tööosad** |
| A.2.1 Hoolduskoristus  A.2.2 Suurpuhastus |
| **Spetsialiseerumisega seotud tööosad** |
| **Eripuhastustööd**  A.2.3 Eripuhastustööde tegemine |
| **A.3 Kutsealane ettevalmistus** |
| Puhastusteenindajaks saab õppida kutseõppeasutustes, kursustel ja töökohal. |
| Ettepanekud/kommentaarid: |
| **A.4 Enamlevinud ametinimetused** |
| Puhastusteenindaja, koristaja, eripuhastustöötaja. |
| Ettepanekud/kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
| Kasvav tähtsus on erinevate digitehnoloogiate ja koristusmasinate kasutamisel. |
| Ettepanekud/kommentaarid: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Kutse taotlemisel tuleb tõendada üldoskused ja kohustuslikud kompetentsid B.3.1-B.3.2. Eripuhastustöödele spetsialiseerumisel tuleb lisaks tõendada spetsialiseerumisega seotud kompetents B.3.3. |

|  |
| --- |
| **B.2. Puhastusteenindaja, tase 4****üldoskused** |
| Tegevusnäitajad:   1. suhtleb ja käitub lähtuvalt heast tavast ja kutse-eetikast (Lisa 1), kohaneb ja tuleb toime erinevates töökeskkondades; 2. lähtub konfidentsiaalsuse põhimõtetest; 3. järgib ettevõttes kehtivaid reegleid ja tegevusjuhiseid; 4. järgib töötervishoiu, tööohutuse ja hügieeninõudeid (s.h kasutab nõuetekohaseid isikukaitsevahendeid); 5. kasutab aseptilisi töövõtteid, töötab ergonoomiliselt ja keskkonda säästvalt; 6. suhtub heaperemehelikult kliendi ja tööandja varasse; 7. juhindub oma töös kokkulepitud puhtusastmest; 8. hindab oma töö tulemust ja vajadusel teeb parandustegevusi; 9. on valmis õppima kasutama infotehnoloogilisi süsteeme (nt valvesignalisatsioon, robottolmuimeja). |
| Ettepanekud/kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Hoolduskoristus** | **EKR tase 3** |
| Tegevusnäitajad:   1. määrab hoolduskoristustööde vajaduse ja järjekorra, võttes arvesse mustusastet ja soovitud puhtusastet; 2. valib etteantud valikust koristustarvikud ja -masinad ning valmistab need tööks ette, sh niisutab koristustekstiilid vastavalt mustusastmele ja pinnakattematerjalile; 3. valib sobiva koristusaine s.h desinfitseeriva aine ja määrab annuse arvestades muuhulgas mustuse liiki, pinnakattematerjali ning järgides aine toote- ja ohutuskaarti; 4. puhastab mööbli, esemed, seinad, laed ja põrandad mustusest, kasutades sobivaid koristusmeetodeid, -tarvikuid, -aineid ja /või -masinaid; 5. puhastab ja korrastab kasutatud koristustarvikud ja /või -masinaid; 6. desinfitseerib vajadusel puhastatud pinnad, kasutades desinfitseerivat ainet vastavalt toote- ja ohutuskaardi nõuetele. | |
| Ettepanekud/kommentaarid: | |
| **B.3.2 Suurpuhastus** | **EKR tase 3** |
| Tegevusnäitajad:   1. määrab suurpuhastustööde vajaduse ja järjekorra, võttes arvesse mustusastet ja soovitud puhtusastet; 2. valib etteantud valikust koristustarvikud ja -masinad ning valmistab need tööks ette, sh niisutab koristustekstiilid vastavalt mustusastmele ja pinnakattematerjalile; 3. valib sobiva koristusaine s.h desinfitseeriva aine ja määrab annuse arvestades muuhulgas mustuse liiki, pinnakattematerjali ning järgides aine toote- ja ohutuskaarti; 4. puhastab mööbli, esemed, seinad, laed ja põrandad raskesti eemaldatavast ja/või aja jooksul kogunenud mustusest, kasutades mustusele ja pinnakattele sobivaid koristusmeetodeid, -tarvikuid, -aineid ja/või -masinaid; 5. desinfitseerib vajadusel puhastatud pinnad, kasutades desinfitseerivat ainet vastavalt toote- ja ohutuskaardi nõuetele; | |
| Ettepanekud/kommentaarid: | |

**SPETSIALISEERUMISEGA SEOTUD KOMPETENTSID**

|  |  |
| --- | --- |
| **Eripuhastustööd** | |
| **B.3.3 Eripuhastustööde tegemine** | **EKR tase 3** |
| Tegevusnäitajad:   1. valib koristustarvikud ja -masinad ning valmistab need tööks ette, vastavalt eripuhastustööle; 2. valib koristusaine s.h desinfitseeriva aine ja määrab annuse arvestades muuhulgas mustuse liiki, pinnakattematerjali ning järgides aine toote- ja ohutuskaarti; 3. süvapuhastab põrandad (sh eemaldab vaha), mööbli ja esemed ning sise- ja välitingimustel erinevatel kõrgustel seinad, aknad ja laed, kasutades mustusele ja pinnakattele sobivaid koristusmeetodeid, -masinaid, -tarvikuid, -aineid ja abivahendeid; 4. töötleb vajadusel puhastatud põrandad, mööbli ja esemed hooldus- või kaitseainetega, valides selleks sobilikud koristustarvikud ja/või -masinad. | |
| Ettepanekud/kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Helge Alt, Puhastusekspert OÜ  Thea Sims, Orkla Eesti AS  Maire Raidvere, Järvamaa haigla  Rita Vaher, Järvamaa Kutsehariduskeskus  Annela Tiitson, Arkaadia Puhastuse OÜ  Kai Rehe, Võrumaa Kutsehariduskeskus  Tiina Vinkmann, SOL Baltics OÜ |
| 1. Kutsestandardi kinnitaja | Teeninduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Cleaner assistant, level 3 | |
| Vene keeles Pаботник по поддержанию чистоты | |
| **C.3 Lisad** | |
| Lisa 1Kutse-eetika | |
| Ettepanekud/kommentaarid: | |